טרנסאטלנטיק (להקה)

טרנסאטלנטיק (באנגלית: Transatlantic) היא להקת רוק מתקדם רב-לאומית שנוסדה על ידי ניל מורס ורוינה סטולט בשנת 1999. הרכב הלהקה הוא רוינה סטולט (גיטרה), מייק פורטנוי (תופים), ניל מורס (סינתיסייזר) ופיט טרוואבס (בס). הלהקה התפרקה בשנת 2002, התאחדה ב-2009 ופעילה עד היום. על אף שאינו חבר באופן רשמי בלהקה, דניאל גילדנלאו הצטרף לסיבובי ההופעות של הלהקה. במקור תכננו חבי הלהקה לצרף את הגיטריסט ג'ים מת'אוס מלהקת Fates Warning, אך לבסוף החליטו ניל מורס ומייק פורטנוי לצרף את הגיטריסט והזמר המוביל של להקת Flower Kings, רוינה סטולט. הם השלימו את ההרכב שלהם על ידי צירוף הבסיסט הוותיק של להקת מריליון ו-Edison’s Child, פיט טרוואבס. במקום השם של הלהקה היה אמור להיות "Second Nature", אך הוא הוחלף ל"טרנסאטלנטיק" בעקבות הצעה של האמן פר נורדין. האלבום הראשון שלהם, SMPT:e משנת 2000, קיבל ביקורות טובות מאוד; רוברט טיילור ב-Allmusic תיאר את האלבום כ"חלק ממוזיקת הרוק המתקדם הטובה שנכתבה אי פעם". סיבוב הופעות באמריקה הוביל לאלבום הופעה כפול, Transatlantic Live in America, ולאלבום וידאו בעל אותו השם. הלהקה הציגה את המורשת המוזיקלית שלה באלבום זה, ושכלל ביצועים ל-"Strawberry Fields Forever" של הביטלס וגם שני שירים של ג'נסיס, "Watcher Of The Skies" ו-"Firth of Fifth". בשנת 2001 יצא לאור אלבומה השני של הלהקה, Bridge Across Forever, שמכיל רק ארבע רצועות, שכל אחת מהן נעה בין 15 ל-30 דקות. המהדורה המוגבלת של האלבום מכילה גרסת כיסוי של הלהקה לשירה המפורסם של להקת פינק פלויד, "Shine On You Crazy Diamond". ב-2001 יצאה הלהקה לסיבוב הופעות באירופה. דניאל גילדנלאו הצטרף לסיבוב ההופעות כחבר חמישי של הלהקה, וניגן על קלידים, גיטרות, כלי הקשה וקולות רקע. ניל מורס עזב את להקתו המקורית Spock’s Beard באוקטובר 2002, כשהוא אומר ש"אלוהים רצה שאעשה משהו אחר". הוא עזב את זרם הרוק המתקדם המרכזי ואת טרנסאטלנטיק, והחל קריירה חדשה כמוזיקאי נוצרי (אנ'). פורטנוי הגיב "זה סימן את סיומה של טרנסאטלנטיק, שאני חושב שלא הייתה ממשיכה בלעדיו". אלבום וידאו של הלהקה בסיבוב ההופעות האחרון שלה פורסם ב-2003. בווידאו הופיעה גרסה חיה של "Suite Charlotte Pike" משולב עם "Abbey Road" של הביטלס. בשנים הבאות מורס המשיך לשתף פעולה עם פורטנוי גם בסטודיו וגם על הבמה. ההופעות החיות של מורס כללו לעיתים קרובות שיר אחד או יותר של טרנסאטלנטיק. שלושת-רבעי איחוד של הלהקה התרחש באוגוסט 2008, כשסטולט ופורטנוי הצטרפו למורס ל-"Three Rivers Prog Fest" בפיטסבורג לקטעים "We Need Some Light" ו-"Stranger in Your Soul". באפריל 2009 התאחדה הלהקה והתחילה לעבוד על אלבום אולפן שלישי. האלבום יצא באוקטובר 2009, והיה מורכב משיר אחד באורך 77 דקות, בשם The Whirlwind. האלבום הגיע למקום ה-21 במצעד "Heatseekers" של הבילבורד בארצות הברית. הלהקה יצאה לסיבוב הופעות בצפון אמריקה ובאירופה בין אפריל למאי של שנת 2010 כדי לסייע למכירת האלבום. דניאל גילדנלאו הצטרף לסיבוב ההופעות. במאי 2013 הודיע מייק פורטנוי שהלהקה סיימה לכתוב אלבום חדש. האלבום כלל 5 שירים (שניים ארוכים ו-3 שירים באורך רגיל) ועוד 8 קאברים לדיסק הבונוס. האלבום יצא לאור בינואר 2014. סיבוב הופעות עולמי בארצות הברית ובאירופה ליווה את האלבום, כולל הופעה מיוחדת ב-"Progressive Nation at Sea", קרוז בהובלת מייק פורטנוי. הלהקה ניגנה שתי הופעות, כשהראשונה כוללת את כל האלבום במלואו, והשנייה כוללת הופעות אורח של אמני רוק מתקדם מפורסמים כמו ג'ון אנדרסון מלהקת יס. בספטמבר 2014 זכה האלבום בתואר "אלבום השנה" בטקס חלוקת הפרסים של הרוק המתקדם. ניל מורס - קלידים, שירה מייק פורטנוי - תופים, שירה רוינה סטולט - גיטרה חשמלית, שירה פיט טרוואבס - גיטרה בס דניאל גילדנלאו - גיטרות, שירה, קלידים טד לאונרד - גיטרות, שירה, קלידים ביל הובאור - גיטרות, שירה, קלידים SMPT:e - 2000 Bridge Across Forever - 2001 2009 - The Whirlwind Kaleidoscope - 2014 Live In America - 2001 Building the Bridge - 2002 Live In Europe - 2003 The Official Bootleg DVD - 2008 Whirld Tour 2010: Live In london - 2010 More Is Never Enough: Live In Tilburg 2010 - 2011 kaLIVEoscope - 2014 מדיה וקבצים בנושא טרנסאטלנטיק בוויקישיתוף אתר האינטרנט הרשמי של טרנסאטלנטיק טרנסאטלנטיק, ברשת החברתית פייסבוק טרנסאטלנטיק, ברשת החברתית אקס (טוויטר) טרנסאטלנטיק, ברשת החברתית אינסטגרם טרנסאטלנטיק, סרטונים בערוץ היוטיוב טרנסאטלנטיק, באתר ספוטיפיי טרנסאטלנטיק, באתר Last.fm (באנגלית) טרנסאטלנטיק, באתר AllMusic (באנגלית) טרנסאטלנטיק, באתר MusicBrainz (באנגלית) טרנסאטלנטיק, להקה באתר Encyclopedia Metallum (באנגלית) טרנסאטלנטיק, באתר דיזר טרנסאטלנטיק, באתר Discogs (באנגלית) טרנסאטלנטיק, באתר Songkick (באנגלית) טרנסאטלנטיק, באתר Genius טרנסאטלנטיק, באתר בילבורד (באנגלית) טרנסאטלנטיק, באתר אמזון מיוזיק הביקורת ב-Allmusic